Trnavské mýto

Trnavské mýto (v minulosti aj Námestie Františka Zupku, nem. Tyrnauer Maut/Tyrnauer Linie, maď. Nagyszombati vám) je dôležitý dopravný uzol a križovatka v Bratislave v mestskej časti Nové Mesto. Je to križovatka ulíc Šancová, Vajnorská, Trnavská cesta a Krížna. Kedysi sa tu nachádzalo centrálne trhovisko, ktoré bolo v 60. rokoch 20. storočia v dôsledku plánovanej výstavby presunuté na Miletičovu ulicu. Na jeho mieste bol neskôr postavený Dom odborov Istropolis, ktorý bol okrem Domu techniky v roku 2022 zbúraný. Na jeho mieste by mal vyrásť Nový Istropolis. Oproti nemu sa nachádza nová tržnica. Cez Trnavské mýto prechádza električková trať na Vajnorskú, Miletičovu a Krížnu ulicu a trolejbusová trať na ulice Miletičova, Šancová a Trnavská cesta. Dopravné spojenie Trnavské mýto (stav k 2. septembru 2024) Galéria Referencie Iné projekty Commons ponúka multimediálne súbory na tému Trnavské mýto